projecte-aina/catalan_government_crawling huggingface dataset:
Va ser torturat i assassinat per la Guàrdia Civil l'any 1949
El cos va ser localitzat a la fossa del cementiri de Castellar del Vallès amb nom i cognoms desconeguts.
Eren les restes sense identificar d'un noi jove, amb la mandíbula destrossada d'un tret.
La Generalitat de Catalunya es va comprometre a identificar el cadàver dins el Programa d'identificació genètica.
Ara les despulles tornaran a Itàlia, on va néixer, 70 anys després de la seva mort, per descansar al cementiri de Lovere.
Es deia Elio Ziglioli i va marxar del seu poble l'any 1948, amb 21 anys.
La família li va perdre el rastre i mai més no en va saber res.
L'any 1949 va ser detingut, torturat i executat per la Guàrdia Civil, acusat de maqui.
Les restes viatjaran amb vaixell al Nord d'Itàlia.
La família té previst fer la cerimònia de comiat el pròxim dilluns 13 de maig a Lovere.
Les despulles del maqui desconegut han pogut ser identificades gracies a l'historiador Javier Argimiro, que va localitzar la família, i el Programa d'identificació genètica, que creua l'ADN de les restes òssies amb el de possibles familiars vius.
L'excavació ha posat al descobert un altre esquelet que estava enterrat al costat de Ziglioli: un individu d'uns 40 anys que també hauria mort a trets, i tot apunta que és un altre maqui.
Coincidint amb l'entrega de les restes de Ziglioli, Castellar del Vallès també ha enterrat dignament les restes d'aquest cos sense nom en un nínxol del cementiri municipal.
És la cinquena víctima identificada gràcies al Programa d'identificació genètica
Hi participaran tres membres de l'Agrupació de Supervivents de la Lleva del Biberó-41
Tres membres de l'Agrupació de Supervivents de la Lleva del Biberó-41 de la Guerra Civil: Miquel Morera, Ramon Barons i Artur V. Tomàs, participaran a l'homenatge a les víctimes i combatents de la Batalla de l'Ebre amb motiu del 81è aniversari de l'inici dels combats.
La Serra de Pàndols serà l'escenari de l'acte que tindrà lloc dijous, 25 de juliol, al Cub de la Pau (cim de la cota 705 de la serra de Pàndols).
El primer homenatge, organitzat per l'Agrupació de Supervivents de la Lleva del Biberó-41, va tenir lloc l'any 1989.
L'Associació de Supervivents de la Lleva del Biberó-41, fundada el 1983, agrupa els excombatents de la Guerra Civil pertanyents a la lleva republicana de 1941, coneguda popularment com la Lleva del biberó.
La van formar uns 27.000 joves d'entre 17 i 18 anys que el 12 d'abril de 1938 van ser mobilitzats per la II República Espanyola a Catalunya.
Tres mesos després van participar a la batalla de l'Ebre.
També integra soldats de la mateixa generació que van fer la guerra amb l'exèrcit franquista.
El 1999, l'Agrupació de Supervivents de la Lleva del Biberó va rebre la Creu de Sant Jordi.
La cota 705 de la Serra de Pàndols, «la Punta Alta», va ser un espai clau de la batalla de l'Ebre, iniciada el 25 de juliol de 1938 en creuar el riu les tropes republicanes.
Els republicans van ocupar la cota 705, el mateix 25 de juliol i van defensar-la davant l'embat de l'exèrcit franquista.
Durant 10 dies, entre el 9 i el 19 d'agost, es va combatre cota per cota, en condicions gairebé impossibles.
Amb un alt cost en vides humanes, les forces franquistes van conquerir-la el 13 d'agost i van aconseguir allunyar els republicans de Gandesa.
Un acte a la Serra de Pàndols commemora el 81è aniversari de l'inici de la batalla decisiva de la Guerra Civil
Llibre de memòries de guerra escrit per en Miquel Morera i Darbra
Un soldat republicà nascut a Ripoll i un soldat franquista de Burgos
Un soldat republicà nascut a Ripoll (Girona) i un soldat franquista de Fuentemolinos (Burgos) són les noves restes humanes recuperades i identificades d'una fossa comuna de la Guerra Civil.
Els dos homes estaven enterrats a la fossa del Soleràs (Garrigues), oberta l'any 2017 en una de les excavacions del Pla de fosses.
Els arqueòlegs hi van trobar en total 146 individus.
És la fossa més gran excavada fins ara a Catalunya pel que fa al nombre de persones trobades.
Els dos soldats han estat identificats amb el Programa d'identificació genètica, que compta amb una base de dades on hi ha perfils genètics de familiars de víctimes.
En aquest cas, l'ADN de les restes òssies ha coincidit amb la genètica dels respectius nebots.
El soldat republicà és un dels germans Sabatés Homs.
Van néixer a Ripoll, però després van viure a Torelló (Osona).
Tots dos van morir a la Guerra Civil.
Els estudis antropològics acabaran de confirmar de qui es tracta.
En qualsevol cas, el nebot desconeixia que tenia un tiet enterrat al Soleràs.
El soldat de l'exèrcit franquista és Modesto Sualdea García.
La fossa del Soleràs comptava amb una rasa amb 25 soldats rebels.
Els franquistes van anotar els seus noms en documents localitzats a l'Ajuntament del Soleràs.
Tècnics de la Direcció General de Memòria Democràtica van investigar i van aconseguir contactar amb familiars del soldat, que viuen a Fuentemolinos.
Amb aquestes dues noves identificacions, el Programa d'identificació genètica ja ha permès posar nom i cognom a set persones localitzades en fosses de la Guerra Civil, sis de les quals estaven enterrades al Soleràs.
Com ja s'ha fet amb la resta d'identificats, la Direcció General de Memòria Democràtica retornarà pròximament les restes dels dos soldats a les seves famílies.
Els dos homes estaven enterrats a la fossa del Soleràs, a les Garrigues
Vol disminuir la incidència, la morbiditat i la mortalitat associada a aquesta infecció
El Govern de la Generalitat ha aprovat el Pla de prevenció i control de l'hepatitis C a Catalunya per disminuir la incidència, la morbiditat i la mortalitat associada a aquesta infecció.
L'objectiu és aconseguir-ne l'eliminació com a problema greu de salut pública l'any 2030.
Se sap que el tractament actual amb antivirals és més eficaç i cura en més del 90% dels casos.
No obstant això, hi ha un nombre elevat de ciutadans que no saben que en són portadors, ja que la malaltia hepàtica pot romandre asimptomàtica durant anys.
Per això, és prioritari tenir un pla de prevenció i control enfront de l'hepatitis C. El Pla neix del treball conjunt entre professionals de la salut pública, especialistes en malalties infeccioses i hepatologia, experts en addiccions, representants de societats científiques, i entitats i associacions de pacients i familiars.
El Pla conté 6 objectius específics dels quals es proposen 131 accions:
Els col·lectius que tenen més risc d'infecció són les persones consumidores de drogues que comparteixen material; les persones internades en presons i amb pràctiques de risc; les persones que tenen pràctiques sexuals de risc sense protecció; les persones que estan coinfectades amb el VIH i les persones immigrants de països endèmics.
L'hepatitis C es diagnostica a partir d'una anàlisi que determina el nivell de transaminases (enzims localitzats a les cèl·lules del fetge) a la sang, que sovint augmenta en les persones afectades.
Hi han treballat professionals de salut pública, representants de societats científiques, i entitats de pacients i familiars
Prevista per al 15 de juliol, afecta el servei de rodalies, regionals i mitjana i llarga distància
El sindicat CCOO de l'empresa Grupo Renfe ha convocat vaga per al 15 de juliol de 2019, des de les 0.00 fins a les 23.00 hores.
La convocatòria afecta tot el personal que presta serveis a Renfe a Catalunya.
Els serveis mínims decretats són:
Trens de llarga i mitja distància
Els trens de Llarga distància i AVE que circularan es poden consultar en el Decret del Ministeri de Foment.
En cas que un viatger hagi adquirit un bitllet per a un trajecte de Llarga i Mitja Distància afectat per la vaga, Renfe ha establert les següents mesures de postvenda:
Es podran anul·lar o canviar els bitllets per una altra data sense cost
Incidències i afeccions programades.
Seguiu tota l'actualitat de la xarxa de rodalies.
Seguiu tota l'actualitat dels trens AVE i AVANT
En les dues franges d'aturades, Rodalies funcionarà al 40%, Avant al 65% i l'AVE i llarga distància al 78%
El sindicat CGT de l'empresa Grupo Renfe ha convocat vaga per al 30 d'agost i l'1 de setembre de 2019.
La vaga es farà en forma de dues aturades parcials: de les 12.00 fins a les 16.00 hores i de les 20.00 fins a les 24.00 hores.
Durant la resta de la jornada hi haurà servei de trens normal.
Els serveis mínims decretats durant les aturades parcials són:
Llarga distància i AVE: 78% durant les aturades parcials
Mitja distància i Avant: 65% durant les aturades parcials
En cas que un viatger hagi adquirit un bitllet per a un trajecte de Llarga i Mitja Distància afectat per la vaga, Renfe ha establert les següents mesures de postvenda:
Prevista per als dies 14 i 30 d'agost i 1 de setembre de 2019
Des del 22 de juliol el barri compta amb un nou Centre d'Atenció Primària (CAP) al carrer de Roger 48-64
El 22 de juliol s'inaugura el nou CAP Roger, que reforça l'atenció primària al barri de Sants-Badal.
El nou centre té una superfície de 2056 m 2 i donarà servei a més de 25.000 persones.
La construcció de l'edifici és un projecte conjunt entre l'Ajuntament de Barcelona i el Departament de Salut de la Generalitat de Catalunya i ve a cobrir l'absència de l'antic CAP Carreras Candi que fa tres anys va tancar.
A més, el nou CAP ve acompanyat d'un canvi de límits de les àrees bàsiques de salut (ABS) de l'àmbit territorial Barcelona Sants-Montjuïc (nova ABS 3I) donat que s'ha afegit un nou equip d'atenció primària que donarà servei a les 26.028 persones que viuen a la zona delimitada pels carrers: Riera Blanca, Badal, avinguda de Madrid, la Ronda del Mig i la Rambla Brasil.
Això evita la massificació dels equipaments i millora la disponibilitat del servei primari d'assistència.
A més, l'equip d'atenció primària està integrat per 13 metges i metgesses de medicina familiar i comunitària, 12 professionals d'infermeria, 8 administratius i administratives, una professional del treball social i una de tècniques auxiliars de cures d'infermeria.
També compta amb 10 professionals d'atenció especialitzada de suport en el centre.
El nou CAP i el canvi de límits de les àrees bàsiques de salut evita la massificació i millora la disponibilitat del servei primari d'assistència
Es va fer l'any 1919 per aportar documentació a la divisió territorial en comarques
Divisió en comarques de Norbert Font i Sagué feta el 1897 i
premiada en els Jocs Florals de Barcelona.
El Museu d'Història de Catalunya acull la mostra 'Mapes, país, futur: centenari de l'exposició cartogràfica catalana', que s'hi podrà veure fins el 19 d'abril.
A la mostra, d'accés gratuït, s'hi exhibeixen 62 mapes de Catalunya, des del segle XVII fins el 1919, per commemorar el centenari de l'exposició organitzada el 1919 pel Centre Excursionista.
Aquesta exposició volia aportar documentació cartogràfica que facilités la nova divisió territorial en comarques, un dels projectes que es plantejava a l'Estatut d'Autonomia.
Tot i que aquell Estatut no va tirar endavant, aquella va ser la primera gran exposició de mapes de Catalunya.
Els 62 mapes que ara s'exhibeixen al Museu d'Història de Catalunya formen part de les 217 peces que es van mostrar el 1919.
Entre aquestes peces hi ha la primera edició del mapa de Josep Aparici de 1720 o la proposta manuscrita de divisió comarcal de Norbert Font i Sagué, guanyadora dels Jocs Florals de 1897.
Com a complement de l'exposició, s'ha editat un catàleg i també s'ha organitzat un cicle de xerrades, que tindran lloc cada 15 dies a la seu del museu.
El Centre excursionista va signar el 2015 el dipòsit de tots els seus fons documentals a la Generalitat.
Pel que fa als mapes, uns 10.000, es conserven a la Cartoteca de Catalunya.
S'anomena 'Mapes, país, futur: centenari de l'exposició cartogràfica catalana'
Es potenciarà la seguretat dels ports, els sectors pesquer, comercial, nàutic i industrial i s'apostarà per l'eficiència energètica
La Zona Portuària Centre gestiona, al Maresme, el port d'Arenys de Mar i les dàrsenes pesqueres de Mataró i el Masnou; al Garraf, els ports del Garraf, Vallcarca i Vilanova i la Geltrú; i al Tarragonès, la dàrsena pesquera de Torredembarra.
Al llarg dels propers quatre anys rebrà 6,7 milions d'inversió pública, on destaquen les actuacions dels ports d'Arenys de Mar i Vilanova i la Geltrú.
També es preveuen inversions privades per valor de 29 milions.
Dàrsenes pesqueres de Mataró, El Masnou i Torredembarra
La inversió pública serà de més de 6 milions
No es podrà escalar de l'1 de març al 31 de juliol a la zona D Serrat dels Monjos
El Parc Natural de Montserrat regula l'escalada i l'accés a les vies ferrades i les canals per a la conservació de les aus rupícoles.
Hi ha determinades zones (A) on l'escalada està prohibida durant tot l'any, però a les zones B, C i D hi ha terminis per accedir-hi.
La resta de zones estan regulades en els següents terminis:
B2 (Clot del Tambor) i B3 (Les Feixades – Cova del Duc): s'hi permet l'escalada fins al 30 de setembre.
B1 (Pollegons - Vinya Nova): es manté regulada des de l'1 de gener fins al 30 de juny.
C: es manté regulada des del 15 de febrer fins al 31 de maig.
D (Serrat dels Monjos): es manté regulada des de l'1 de març fins al 31 de juliol.
F (Canal dels Arínjols): es manté tancada temporalment.
Al Parc Natural de Montserrat s'hi desenvolupen moltes activitats esportives i d'oci.
Actualment, hi ha més de 5.600 vies d'escalada de diferents nivells de dificultat i modalitats.
Accions per a la conservació de les aus rupícoles
Regulació, gestió de l'escalada i zones on practicar-la.
El tram de la L1 entre Clot i Fondo quedarà sense servei per obres entre el 29 de juny i el 30 d'agost
La L1 de Metro quedarà tallada entre el 29 de juny i el 30 d'agost entre les estacions de Clot i Fondo per obres a la via.
Per arribar a les estacions del tram afectat TMB recomana les alternatives següents.
Pots fer els enllaços següents amb les línies de Metro per arribar a les estacions del tram afectat:
A partir del dijous 25 de juliol, s'amplia el recorregut del servei especial de bus de Fondo a Clot.
Permet l'enllaç amb les línies L5, L9 Nord, L10 Nord i les línies R3 i R4 de Rodalies de Catalunya a l'estació La Sagrera i a l'estació Onze de Setembre, amb les línies L9 Nord i L10 Nord.
A Sant Andreu es podrà fer l'enllaç amb les línies R2 i R2 Nord de Rodalies de Catalunya per arribar a l'estació de Clot.
El 21 de maig obre les portes el nou centre d'atenció primària
El 21 de maig obre les portes un nou centre d'atenció primària a Amposta.
Amb una inversió de 3.733.341 euros, la nova instal·lació es distribueix en tres plantes.
La planta baixa i primera estan adreçades al servei del ciutadà i disposen d'àrea d'entrada i d'àrea administrativa.
Aquesta última es troba també a la segona planta que està adreçada a l'ús intern del personal sanitari:
El nou centre d'atenció primària concentrarà l'Equip d'Atenció Primària (EAP) d'Amposta i, juntament amb els serveis que fins ara oferia els consultoris de Santa Bàrbara, Masdenverge, La Galera, Freginals i Godall, configura la nova l'Àrea Bàsica de Salut Amposta que gestiona l'Institut Català de la Salut (ICS).
L'equipament compta amb 2.300 metres quadrats de superfície construïda i dona un servei a gairebé 31.000 persones.
L'equipament compta amb 2.300 metres quadrats de superfície construïda i dona un servei a gairebé 31.000 persones
El termini per demanar-los és del 15 de novembre fins al 16 de desembre
S'ha obert el termini per demanar els ajuts per desenvolupar activitats de millora als espais naturals de Catalunya.
Entre aquestes destaquem: la restauració, conservació i millora d'espais naturals catalans; els hàbitats i les espècies, i a la infraestructura i equipament per a l'ús públic d'aquests espais.
A més, una part del pressupost es destina a accions de difusió i coneixement del territori.
Es tracta de subvencions cofinançades per la Unió Europea, mitjançant el Fons Europeu Agrícola de Desenvolupament Rural (FEADER).
Ens locals; consorcis de gestió d'espais naturals que formen part del sector públic de la Generalitat de Catalunya; persones jurídiques i persones físiques que treballin per al creixement sostenible del territori i que desenvolupen la seva tasca en un dels 4 àmbits següents:
Una part del pressupost es destina a accions de difusió i coneixement del territori
El nou projecte aposta per la pacificació de la via i dona prioritat al transport públic, a la bicicleta i als vianants
L'antiga carretera comarcal C-245 es convertirà en un espai urbà i metropolità que comunicarà les ciutats de Cornellà de Llobregat, Sant Boi de Llobregat, Viladecans, Gavà i Castelldefels.
Seran 13 kilòmetres de via que incorporaran un carril bus i un carril bici que unirà els cinc municipis on viuen més de 350.000 persones.
El nou projecte dona prioritat al transport públic, a la bicicleta i als vianants.
L'obra comportarà una inversió de 39 MEUR, que finançaran la Generalitat —10 MEUR— i el món local, liderat per l'Àrea Metropolitana de Barcelona (AMB) —29 MEUR.
Es preveu que els treballs es licitin en les pròximes setmanes i comencin l'estiu vinent, amb un termini previst d'execució de 24 mesos.
L'actuació millorarà els serveis de bus i farà possible implantar-ne de nous.
Un dels nous serveis serà elèctric.
Un cop enllestit el projecte, el servei d'autobús de l'àrea serà més directe i més eficient, amb una velocitat comercial més atractiva.
Es preveu que es deixin d'emetre a l'atmosfera 291 tones de CO 2 a l'any.
Corredor potent en transport públic i mobilitat sostenible
La carretera C-245, paral·lela a la C-32, és un dels eixos vertebradors del Baix Llobregat.
De trànsit intens, suporta uns 35.000 viatgers en autobús cada dia; en algun tram, s'arriben a registrar més de 600 circulacions diàries d'autobusos.
El nou carril bus augmentarà fins a un 25% la velocitat comercial en els trams urbans, guanyarà seguretat i fiabilitat en els serveis de transport públic.
En aquesta infraestructura reconvertida, l'AMB implantarà la futura línia de bus ràpid (Metrobús), que farà el recorregut de tot l'eix, de punta a punta.
Un cop enllestit el projecte, el servei d'autobús de l'àrea serà més directe i més eficient
Mostra els valors límit de soroll admissibles de 545 municipis
Imatge de la darrera campanya contra el soroll
La Llei de protecció contra la contaminació acústica estableix que els municipis han de disposar d'un mapa de capacitat acústica aprovat per poder exercir les competències municipals en matèria de soroll.
Per facilitar l'accés de la ciutadania a aquesta informació i prestar assistència tècnica als ens locals, la Generalitat ha publicat un visor dels mapes aprovats fins ara.
Dels 598 municipis que disposen de mapa de capacitat acústica aprovat i adequat a la normativa vigent, 545 es poden consultar a través del visor.
El mapa estableix els objectius de qualitat acústica per a cada zona del territori, determinant els valors límit admissibles.
L'eina és, doncs, un element fonamental de la gestió de la contaminació acústica ambiental d'un municipi ja que dona seguretat jurídica tant als titulars de les activitats com a la ciutadania en general.
D'acord amb la normativa, aquests mapes han de ser públics i de fàcil accés per a la ciutadania.
El pla evita la construcció de 15.037 nous habitatges i blinda Cala Morisca i Aiguafreda, entre d'altres
La Cala d'Aiguafreda, a Begur, es preservarà de la urbanització.
La Comissió territorial d'urbanisme ha donat llum verda al Pla Director Urbanístic de revisió de sòls no sostenibles del litoral de Girona, configurat com un autèntic Pla de protecció de la Costa Brava, que impedirà la construcció de 15.037 habitatges nous en espais amb interès natural i paisatgístic.
El pla analitza àmbits dels municipis del litoral gironí on encara es podria construir però que no s'han arribat a desenvolupar, avalua la seva sostenibilitat i, si cal, proposa l'estratègia que es considera més adient per a cadascun d'ells.
Extinció, modificació o manteniment
Un cop revisats els 202 sòls, el Pla proposa tres tipus d'actuacions, que es traduiran legalment en normes, directrius o recomanacions que els municipis hauran de complir:
Procés de participació ciutadana
El document que s'ha aprovat inicialment se sotmetrà a un segon procés d'informació pública durant 45 dies hàbils i a un mes d'audiència als ajuntaments.
S'ha tingut en compte si respecta el planejament vigent, els criteris paisatgístics i la Llei de costes, així com la llunyania del nucli urbà o el pendent
Reforcen el sector primari i fomenten un desenvolupament sostenible i respectuós del mar
S'han convocat els ajuts del Fons Europeu Marítim i de la Pesca (FEMP) 2019 adreçats a fomentar una pesca i una aqüicultura sostenibles i a comercialitzar i transformar els productes pesquers.
La inversió dedica un especial interès a les Confraries de Pescadors i Federacions de Confraries i Associacions del sector aqüícola i pretén garantir un desenvolupament sostenible i un ús respectuós de la mar, d'aquesta manera es millora de la qualitat de vida de la ciutadania.
Aquests ajuts estan cofinançats en un 75% per la Unió Europea i un 25% per la Generalitat de Catalunya.
I garanteixen la competitivitat del sector pesquer i aqüícola i reforcen el sector primari.
Aquestes inversions garanteixen la competitivitat del sector pesquer i aqüícola i reforcen el sector primari
Es crearà una nova plaça, un parc fluvial i 33 habitatges amb protecció oficial
La Comissió territorial d'urbanisme de l'àmbit metropolità de Barcelona ha aprovat definitivament una modificació del planejament municipal de Cerdanyola del Vallès (Vallès Occidental) per reordenar l'entorn de l'estació de tren i dels cinemes el Punt.
El projecte crearà nous espais públics, equipaments, habitatges i un parc al costat del riu, a mes de millorar la connexió amb la resta del municipi.
L'àmbit té una superfície de 19.455 m 2 i està delimitat per la línia fèrria, el passeig del Pont i el riu Sec i l'avinguda de la Primavera.
Es troba parcialment edificat, amb dos blocs residencials de principis del segle XX a l'avinguda de Primavera que deixen un pas d'accés al vestíbul de l'estació.
A banda, a l'àmbit també es troben cases unifamiliars al carrer Santa Teresa i els cinemes el Punt.
L'Ajuntament proposa la construcció de quatre blocs residencials per completar l'àmbit i habilitar una façana cap al riu, que oferiran 178 habitatges lliures i 33 amb diversos règims de protecció oficial.
Pel que fa als equipaments, es proposa reservar per a aquest ús 1.500 m 2 a un dels nous blocs, i també es destinaran 5.120 m 2 a parcs i jardins urbans, entre ells, un nou parc vora el riu.
La modificació aprovada també permetrà construir una plaça davant de l'estació i a l'espai que ara ocupen els cinemes.
Finalment, s'habilitarà un pas soterrat que comunicarà ambdues bandes de les vies del tren i una passera elevada per creuar el riu Sec i millorar la connexió amb el barri de Fontetes.
Llum verda a la reordenació de l'entorn de l'estació de tren i dels cinemes el Punt de Cerdanyola del Vallès